Blinken thekson rëndësinë e partneritetit të SHBA-ve me vendet e Afrikës
Ekspertja Elizabeth Shackelford i tha Zërit të Amerikës se SHBA duhet t'u japin përparësi vendeve afrikane si Kenia, e cila duket se po ecën përpara në një drejtim demokratik pas zgjedhjeve të kësaj jave dhe se Uashingtoni duhet të shfaqet kudo në kontinent për të konkurruar me të tjerët. 
Sekretari i Shtetit Antony Blinken vizitoi Ruandën të enjten, ndalesa e tretë dhe e fundit e një turneu të tij në Afrikë. Në çdo ndalesë, sekretari Blinken theksoi se Shtetet e Bashkuara po kërkojnë një partneritet të vërtetë me vendet afrikane, mbështesin përpjekjet rajonale për të pakësuar dhunën dhe nuk po përpiqen t’u diktojnë se me kë duhet të krijojnë aleanca. Sekretari i Shtetit Antony Blinken përfundoi vizitën e tij në Afrikë pas bisedimeve të enjten me Presidentin e Ruandës, Paul Kagame në Kigali. Sekretari Blinken u tha gazetarëve se ngriti shqetësimet serioze për të drejtat e njeriut dhe bëri thirrje për t'i dhënë fund çdo mbështetjeje për rebelët e armatosur në Republikën Demokratike të Kongos. tha sekretari Blinken. Një ditë më parë në Kinshasa, kryeqyteti i Republikës Demokratike të Kongos, sekretari Blinken shprehu të njëjtat shqetësime se Ruanda ka ofruar mbështetje për grupin e armatosur rebel M23, që vepron në lindje të Kongos. tha ministri i jashtëm i Kongos, Christophe Lutundula. Sekretari Blinken e nisi turneun e tij në tre vende të dielën e kaluar me një ndalesë në Afrikën e Jugut, ku foli me respekt për Kryengritjen në Soweto, një protestë studentore kundër regjimit të dikurshëm të aparteidit. Sekretari Blinken dhe homologu i tij afrikano-jugor, Naledi Pandor thanë se zhvilluan bisedime të rëndësishme, duke u përqëndruar në qëllimet dhe interesat e përbashkëta. Ata biseduan mbi çështjen e konkurrencës dhe ndikimit në kontinent të Kinës dhe Rusisë, që zoti Blinken theksoi se ishte tema kryesore e turneut të tij në Afrikë. Vizita e sekretarit Blinken pason një turne në Afrikë nga Ministri i Jashtëm rus Sergey Lavrov dhe një eksperte i tha Zërit të Amerikës se afrikanët nuk janë të bindur se Shtetet e Bashkuara nuk po konkurrojnë për të shtrirë ndikimin e tyre në kontinent. thotë Elizabeth Shackelford nga Këshilli i Çikagos për Çështjet Globale. Një tjetër ekspert i tha Zërit të Amerikës se ai sheh një ndryshim në tonin dhe qasjen ndaj Afrikës nga administrata e presidentit Biden. thotë eksperti Tom Sheehy nga Instituti Amerikan i Paqes. Ekspertja Elizabeth Shackelford i tha Zërit të Amerikës se Shtetet e Bashkuara duhet t'u japin përparësi vendeve afrikane si Kenia, e cila duket se po ecën përpara në një drejtim demokratik pas zgjedhjeve të kësaj jave dhe se ajo nuk mendon se Uashingtoni duhet të shfaqet kudo në kontinent për të konkurruar me të tjerët. Sekretari Blinken vizitoi Kenian, Nigerinë dhe Senegalin nëntorin e kaluar.